NaiveNeuron/SloPal huggingface dataset:
Sulík, Richard, predseda NR SR (2010-12-14):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť do rozpravy ústne. Nikto. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Spravodajca? (Reakcia spravodajcu.) (Ruch v sále.) Pán Simon? Ešte raz. (Reakcia navrhovateľa.) Nie. Ďakujem. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov . Vládny návrh zákona je uverejnený ako tlač 158, návrh na jeho pridelenie na prerokovanie výborom je v rozhodnutí č. 158. Pán minister, prosím, uveďte vládny návrh zákona. Poprosím pani poslankyňu Tkáčovú, aby zaujala miesto pre spravodajcu.
Poliačik, Martin, poslanec NR SR (2019-02-05):
Ja som sa chcel, pán podpredseda, spýtať to isté, ale vždycky je Dostál rýchlejší, takže už mám odpoveď. Ďakujem.
P. Paška, predseda NR SR: (2007-09-20):
(Hlasovanie.) 139 prítomných, 2 za, 101 proti, 36 sa zdržalo. Konštatujem, že bod č. 4 zo spoločnej správy sme neschválili.
Hlina, Alojz, poslanec NR SR (2014-06-25):
Pani kolegyňa... (Prerušenie vystúpenia predsedajúcou.)
Danko, Andrej, podpredseda NR SR (2024-09-26):
Poslankyňa Remišová.
V. Veteška, podpredseda NR SR: (2004-03-03):
Dávam slovo spravodajcovi, predsedovi navrhnutého gestorského výboru pre financie, rozpočet a menu, pánovi poslancovi Pálovi Farkasovi.
Kuriak, Milan, poslanec NR SR (2020-09-16):
Ďakujem. Vážený pán predsedajúci, vážené panie poslankyne, páni poslanci, dovoľte mi, prosím, ako určenému spravodajcovi predniesť správu Výboru Národnej rady pre financie a rozpočet o výsledku prerokovania Správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2019 (tlač 209). Správu pridelil predseda Národnej rady Slovenskej republiky svojím rozhodnutím č. 223 zo dňa 31. 8. 2020 na prerokovanie Výboru Národnej rady pre financie a rozpočet do 14. septembra 2020. Ako gestorský výbor určil výbor pre financie a rozpočet. V súlade s rozhodnutím predsedu Národnej rady výbor prerokoval správu a prijal v nej uznesenie č. 56 zo dňa 10. septembra 2020. Výbor predloženú správu zároveň zobral na vedomie a odporučil Národnej rade Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2019 (tlač 209) zobrať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 67 zo dňa 16. 9. 2020, určil ma za spravodajcu výboru a poveril ma predniesť správu na schôdzi Národnej rady, navrhnúť Národnej rade postup pri hlasovaní. Zároveň odporučil Národnej rade vysloviť súhlas, aby predseda Rady pre rozpočtovú zodpovednosť Ivan Šramko správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady je prílohou tejto správy. Ďakujem, skončil som. Otvorte, prosím, rozpravu.
P. Hrušovský, predseda NR SR: (2003-04-09):
(Hlasovanie.) Prítomných je 137 poslancov, za návrh 60, proti 27, zdržalo sa 50. Neschválili sme bod 3.
Galis, Dušan, poslanec NR SR (2013-12-04):
Ďakujem pekne. Teraz budeme hlasovať o bode 29 uvedenom v spoločnej správe s odporúčaním gestorského výboru neschváliť.
Z. Simon, poslanec: (2006-08-03):
V prvom rade, pán minister, nie som spokojný s vašim vystúpením a absolútne musím odmietnuť vaše vyjadrenia, že je to maďarský guláš a slovenské halušky. Máte už dosť dní za sebou, aby ste vedeli, o čom rozprávate. Zdá sa mi, že vaše kroky doteraz sú chaotické a ako keby nemali dostatok informácií od tých ľudí, od ktorých si nechávate poradiť. V prvom rade by som chcel povedať, že keď hovoríme o vstupe do Európskej únie, tak v prvom rade bola to vláda HZDS, ktorá dostala Slovenskú republiku do takého stavu, kvôli ktorému dnes dostávame menej peňazí z Európskej únie ako doteraz. O kohokoľvek z tejto vlády by som veľmi rád a vďačne vypočul akúkoľvek kritiku na ekonómiu a ekonomiku, ale práve od takého člena tejto vlády, ktorá zanechala 33 miliónov dlhov voči Fondu národného majetku z privatizácie Štátneho majetku Senica, to asi nie je namieste a nemienim sa k tomu ani vyjadriť a očakávam, kedy bude predseda vlády konať tak, ako to verejne aj deklaroval. Do 24 hodín, len tých 24 hodín sú asi príliš dlho, pretože tá dlžoba tam je. V prvom rade si myslím, že tá surovina sa vyváža preto, lebo pri privatizácií spracovateľského priemyslu za HZDS sa väzby pretrhli a dnes nie je spokojnosť vo vzťahu prvovýroby k tomuto spracovateľskému priemyslu, ktorý ste zlikvidovali vy a vláda HZDS. Ďakujem.
Bugár, Béla, podpredseda NR SR (2018-05-17):
Ďakujem, vyhlasujem do 11.15 prestávku a potom budeme pokračovať v prerokovaní poslaneckých návrhov. (Prestávka.) (Po prestávke.)
P. Hrušovský, predseda NR SR: (2004-05-27):
Páni poslanci, vyhlasujem 10-minútovú prestávku. Poprosím predsedov poslaneckých klubov, aby sa dostavili na krátku poradu k predsedovi parlamentu. (Prestávka.) (Po prestávke.)
Pčolinský, Peter, podpredseda NR SR (2023-06-15):
Je všeobecný súhlas? (Súhlasná reakcia pléna.) Ďakujem pekne. Uvedené sme schválili a tlač 1503 budeme rokovať o sedemnástej. Teraz pokra... teda hlasovať o sedemnástej. Pokračujeme hlasovaním o bode 39 programu, je to prvé čítanie návrhu skupiny poslancov na vydanie zákona, ktorým sa mení a dopĺňa zákon č. 206/2009 Z. z. o múzeách a galériách (tlač 1691). Poprosím poslankyňu z výboru pre kultúru a médiá, poslankyňu Ľubicu Laššákovú, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov , tlač 1691.)
J. Počiatek, minister financií SR: (2007-10-16):
V ustanoveniach čl. I návrhu generálneho zákona ide predovšetkým o záležitosti súvisiace s hotovostným a bezhotovostným peňažným obehom pri rešpektovaní princípu ochrany ekonomických a sociálnych záujmov občanov a spotrebiteľov, princípu kontinuity právnych vzťahov a princípu cenovej neutrality pri prechode na menu euro. Súčasťou čl. I sú taktiež ustanovenia o duálnom zobrazovaní cien, platieb a iných majetkových hodnôt zároveň v slovenských korunách a v mene euro podľa konverzného kurzu určeného pre prechod zo slovenskej meny na menu euro a aj ustanovenia o dohľade a kontrole nad dodržiavaním pravidiel a povinností pri samotnom prechode na menu euro. Ďalej, čl. II až XXIX obsahujú sprievodné novely viacerých zákonov, najmä zákona o Národnej banke Slovenska, zákona o Najvyššom kontrolnom úrade Slovenskej republiky, Obchodného zákonníka, ďalej, zákonov v oblasti cenných papierov, investičných služieb, kolektívneho investovania, poisťovníctva, bankovníctva, ochrany bankových vkladov, dôchodkového sporenia a sociálneho poistenia, ako aj novely viacerých ďalších zákonov. Osobitne dôležitá je novela zákona o NBS a s ňou súvisiaca novela zákona o NKÚ. Zároveň treba zdôrazniť, že návrh generálneho zákona o zavedení meny euro v Slovenskej republike nemá vzťah k ekonomickým aspektom samotného zavedenia eura, keďže záväzok Slovenskej republiky prijať euro po splnení všetkých konvergenčných kritérií obsahuje už aj Zmluva o pristúpení Slovenskej republiky k Európskej únii. Nadobudnutie účinnosti zákona sa navrhuje od 1. januára 2008, pričom však kľúčové ustanovenia zákona sa budú reálne aplikovať až od určenia konverzného kurzu a zavedenia meny euro v Slovenskej republike, resp. nadobudnú účinnosť až odo dňa zavedenia meny euro v Slovenskej republike, kde cieľom Národného plánu je 1. január 2009, pričom o dátume zavedenia meny euro v Slovenskej republike rozhodne Rada Európskej únie po vyhodnotení, že Slovenská republika spĺňa všetky požiadavky a podmienky na tento akt. Návrh zákona bol prerokovaný a schválený vládou Slovenskej republiky dňa 26. septembra 2007. Ďakujem.
Ďuriš Nicholsonová, Lucia, podpredsedníčka NR SR (2019-05-13):
Ďakujem pekne, pán spravodajca. Otváram rozpravu. Písomne sa prihlásil pán poslanec Galek. Nech sa páči. Pán poslanec vy nejdete za klub, že? Nie. Dobre. Nech sa páči.
Gajdoš, Peter, minister obrany SR (2020-02-20):
Pekný večer prajem. Vážený pán predsedajúci, vážené panie poslankyne, vážení páni poslanci, návrh na skrátené legislatívne konanie o vládnom návrhu zákona, ktorým sa zrušuje zákon č. 488/2013 Z. z. o diaľničnej známke a o zmene niektorých zákonov v znení neskorších predpisov, predkladám na základe uznesenia vlády Slovenskej republiky č. 76/2020 zo dňa 12. februára 2020, ktorým bol návrh schválený. Vládny návrh sa na skrátené legislatívne konanie predkladám podľa § 89 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov z dôvodu ochrany hospodárskych záujmov Slovenskej republiky. Slovenská republika si pred takmer 30 rokmi stanovila ambiciózny plán vybudovania kompletnej diaľničnej siete, ktorého cieľom bolo prepojiť všetky regióny Slovenska od východného po západný, ako aj severného s južným. V súčasnosti však je v Slovenskej republike v prevádzke asi len 70 percent plánovaných diaľnic D1 až D4 a len približne 23 percent z plánovaných rýchlostných ciest R1 až R8, čo v spoločnosti, v spoločnom vyjadrení predstavuje zhruba 1100 km chýbajúcich diaľnic a rýchlostných ciest. Výsledkom takmer 1100 km chýbajúcej diaľničnej infraštruktúry sú značné negatívne dopady pre motoristov spôsobené častými zápchami a obchádzkovými trasami. Zároveň tento značný infraštruktúrny výpadok má za následok aj negatívne finančné dopady pre právnické osoby, či už živnostníkov alebo firmy, a to najmä tých, ktorí sú považovaní za malých a stredných podnikateľov, preto jej časté zápchy a obchádzkové trasy zvyšujú prevádzkové náklady týchto podnikateľov. Naliehavosť prijatia návrhu zákona, ktorého sa týka návrh na skrátené legislatívne konanie, vyplýva z aktuálnej situácie, ktorá si vyžaduje účinné riešenia v záujme zvýšenia disponibilného príjmu širokých skupín obyvateľstva prostredníctvom zníženia ich výdavkov na platenie diaľničných známok. Ďakujem za pozornosť a týmto si vás dovoľujem požiadať o podporu a schválenie predloženého návrhu. Ďakujem.
Sulík, Richard, predseda NR SR (2011-02-02):
Ďakujem. Pán poslanec Faič.
Šefčík, Marek, poslanec NR SR (2023-03-14):
Ďakujem pekne za slovo. Tak ja ďakujem pani profesorke Horváthovej takisto za túto rozpravu, za to, že sa prihlásila za náš klub OĽANO. A chcem zopakovať, tak ako ona povedala, že je to väčšinový názor klubu OĽANO, aj keď možno v tomto nebudeme jednotní úplne. Ďakujem aj za to, že odzneli tu veci, ktoré sú, ktoré boli pomenované veľmi citlivo, ale sú veľmi ťažké a boli pomenované v súlade s realitou a pravdou z praxe. Čiže veľmi dobre, že pani profesorka vystúpila a pomenovala veci tak, ako sú, aby si to, bolo tu spomenuté, aj laici v sále, ktorí, ktorí s tým neprišli do kontaktu, ale ako rodičia, myslím, že sme prišli s tým do kontaktu viacerí, tak aby si to uvedomili, čo ideme vlastne spraviť. Ďakujem.
P. Paška, predseda NR SR: (2008-06-25):
Nech sa páči.
Jurinová, Erika, podpredsedníčka NR SR (2014-05-15):
Ďakujem pekne, pán podpredseda vlády. Chcem sa spýtať, či má pán poslanec Mikuláš Krajkovič záujem o doplňujúcu otázku? Nemá. Ešte máte päť minút pán podpredseda vlády, takže pokračujeme ďalšou otázkou, ktorá bola položená na predsedu vlády od Viliama Holevu: „Vážený pán predseda vlády, v súvislosti so zverejnením ekonomickej prognózy Európskej komisie pre Slovenskú republiku vás touto cestou chcem poprosiť o uvedenie záverov, ktoré vyplývajú z tejto správy pre Slovenskú republiku.“
Jurinová, Erika, podpredsedníčka NR SR (2014-11-09):
S reakciou pán poslanec Hlina.
P. Paška, predseda NR SR: (2010-01-20):
(Hlasovanie) 136 prítomných, 55 za, 78 proti, 3 sa zdržali. Návrh sme neschválili.
M. Fronc, poslanec: (2008-02-14):
A ja by som vám chcel pripomenúť, že v demokracii dokonca platí ešte voľnejšie, ak niekto len v pochybnosti, že urobil zle a nevieme s istotou, tak platí zásada „in dubio pro re“ (v pochybnostiach v prospech toho, kto mohol spôsobiť zlo). Takže je to naozaj zlá správa pre demokraciu. A druhé je trošku tak úsmevné, ako ste prišli na to, že sa to bude platiť podľa zásuviek? Prečo sa to neplatí podľa, ja neviem, prípojky na plyn alebo na vodu? To má rovnakú logiku ako zásuvka. Alebo aby ste do toho, ja vám to pomôžem ešte upresniť, aby sa vám náhodou nestalo, že sa vám niekto tomu vyhne a si urobí generátor na elektrinu, tak mali by ste zobrať aj tých, ktorí si kúpili aj generátory na elektrickú energiu. Ďakujem.
P. Minárik, poslanec: (2007-10-26):
Táto Národná rada pridelila tento návrh svojím uznesením č. 511 výborom: ústavnoprávnemu výboru, výboru pre financie, rozpočet a menu, výboru pre verejnú správu a regionálny rozvoj a výboru pre kultúru a médiá, ktorý určila za gestorský. Poslanci, ktorí nie sú členmi týchto výborov, v určenom čase nedoručili gestorskému výboru žiadne návrhy. Prerokovanie vo výboroch: Tri výbory, a to výbor pre financie, rozpočet a menu, výbor pre verejnú správu a výbor pre kultúru a médiá, prijali k tomuto návrhu platné uznesenia. Ústavnoprávny výbor takéto uznesenie neprijal, pretože za návrh uznesenia nehlasovala potrebná nadpolovičná väčšina. V časti IV sú avizované, predkladateľom avizované zmeny, za ktoré by som sa mu chcel poďakovať. Tie zmeny boli avizované už v prvom čítaní. Vypadáva to najkontroverznejšie: § 5 aj veľmi diskutovaný § 2 podľa návrhu zo spoločnej správy. A sú tam aj ďalšie úpravy, ktoré sa týkajú formulácie § 1 a 3. Výbor ma poveril, aby som vás oboznámil s touto správou a aby som postupoval v súlade s § 80, 83, 84 a 86 zákona č. 350/1996 Z. z. o rokovacom poriadku. Teda mám aj právomoci, aby som odporúčal postúpiť návrh zákona do tretieho čítania ihneď. Z mojej strany, pani predsedajúca, všetko, pretože niekedy je menej slov viac. A myslím si, že je vo veľkom záujme tejto snemovne, aby obidve veci, ktoré dneska máme prerokovať a ktoré sa viažu k 100. výročiu Černovej, ktorého oslavy budú zajtra, ktoré na zajtra pripadajú, aby sme prerokovali dnes a aby sme ich aj dnes odhlasovali. Ďakujem pekne. (Potlesk.)
Figeľ, Ján, podpredseda NR SR (2012-07-27):
Ďakujem pekne. Pán poslanec Jozef Viskupič.
Hrnčiar, Andrej, podpredseda NR SR (2019-05-09):
Pani poslankyňa Pčolinská.
Šimečka, Michal, podpredseda NR SR (2024-09-11):
Ďakujem veľmi pekne. Dal by som teraz slovo spravodajcovi, ktorého určil gestorský výbor pre hospodárske záležitosti, pánovi poslancovi Jaroslavovi Megovi, ktorý ale nie je v sále, a preto ak má za seba náhradníka z výboru pre hospodárske záležitosti. Ak nie, tak prerušíme na pár minút schôdzu, na dve minúty schôdzu a počkáme, kým príde zástupca výboru. (Prestávka.)
Paška, Pavol, predseda NR SR (2012-07-26):
Dámy a páni, budeme pokračovať v prerušenom rokovaní v programe 4. schôdze. Poprosím pána ministra, máme, pána spravodajcu, máme. Nech sa páči, pán poslanec Miškov.
V. Veteška, podpredseda NR SR: (2005-02-02):
K. Fajnor, poslanec: Ďakujem pekne. Ja by som začal tam, kde skončil kolega Jarjabek. Kto vás vymyslel, pán minister? Ste predstaviteľom strany, ktorej preferencie sú 0,1 %. Ste predstaviteľom tejto ministrany a rozhodujete o sociálnej politike štátu. To je tragédia nášho slovenského národa. V minulej vláde vás táto vládna koalícia hnala svinským krokom z funkcie predsedu Prezídia  Fondu národného majetku, kde ste hrabali a opäť ste videli len svoje vlastné záujmy a videli ste len svoje vlastné vrecko, nevideli ste záujmy občanov tejto krajiny. Pokiaľ sa tu hovorilo o budúcnosti. Vás asi, pán minister, môžem zaradiť medzi tie kádre, ktoré si myslia, že budúcnosť je jasná, budúcnosť je Orange. Ale, žiaľ, pre drvivú väčšinu národa to nie je pravdou. A pokiaľ sa týka toho socializmu, komunizmu, ktorému vy neviete dôjsť na meno. Vyštudovali ste v tom režime, boli ste veľmi aktívny zväzák. Ja sa toho nechcem dotýkať. Prosím vás pekne, dajte si studenú sprchu, odstúpte, pretože ste hanbou tohto národa. Ďakujem za pozornosť. (Potlesk.)
B. Bugár, podpredseda NR SR: (2005-12-14):
(Hlasovanie.) Prítomných 128, za 126, zdržali sa 2. Konštatujem, že sme pridelili návrh zákona výborom, určili gestorský výbor ako aj lehoty výborom na jeho prerokovanie v druhom čítaní. Pán poslanec Lintner, nech sa páči, môžeme hlasovať o návrhoch uznesenia vládneho návrhu zákona o informačných systémoch verejnej správy, tlač 1381. Ľ. Lintner, poslanec: Ďakujem pekne. Pán podpredseda, ctení kolegovia, v rozprave vystúpili dvaja poslanci, pán poslanec Vážny, pani poslankyňa Navrátilová. Pán poslanec Vážny dal procedurálny návrh vrátiť zákon navrhovateľovi na dopracovanie.
Šeliga, Juraj, podpredseda NR SR (2020-05-15):
Pani poslankyňa Drábiková.
Pellegrini, Peter, predseda NR SR (2023-10-25):
Pýtam sa, či každý využil svoje právo zúčastniť sa tajnej voľby. Ak áno, vyhlasujem tajné hlasovanie za skončené a prosím overovateľov, aby spočítali hlasy a vyhotovali, vyhotovili zápisnicu o výsledku tajného hlasovania. Do spočítania vyhlasujem prestávku. Poprosím poslankyne a poslancov, aby neodchádzali ešte preč, pretože nás budú čakať ešte nejaké hlasovania, ale už len prostredníctvom technického zariadenia. Po vyhlásení výsledkov to bude trvať maximálne 15 minút a tým by sme definitívne program dnešnej schôdze ukončili. Takže poprosím ešte o zhovievavosť a želáme volebnej komisii veľa zdaru spočítať všetky tie lístky. (Prestávka. Spracúvanie výsledkov tajného hlasovania.)
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o skrátení lehoty. (Hlasovanie.) Prítomných 137 poslancov, za 113, 11 proti, 13 sa zdržali hlasovania. Konštatujem, že sme tieto lehoty skrátili, takže môžeme pristúpiť k jednotlivým hlasovaniam.
Galko, Ľubomír, poslanec NR SR (2018-02-09):
Ďakujem pekne, pán minister, za zodpovedanie niektorých otázok, ale musím vás upozorniť, že ešte stále veľa otázok, ktoré som dal, zostalo otvorených a nezodpovedali ste ich. Napríklad tá otázka ohľadne toho memoranda, ktoré ste podpísali v jeden deň po tom, ako ste vlastne dostali súhlas vlády, že vôbec sa môžete o niečom rozhodovať. Tak isto nevieme, prečo neprešiel ten materiál o obstaraní 8 x 8 cez kolégium ministra. Ospravedlňujem sa za to skomolenie tej Patrie, ale skorej ma zaujímala tá vaša odpoveď, že či je pravda, že už je vybratá, že bola vybratá ešte pred tou prezentáciou. Tak isto ste neodpovedali na moje otázky týkajúce sa pána Martina Glváča. Ja naozaj chcem vedieť, že či klamal a či sa tie štyri roky flákal, keď hovoril, že má perfektne rozpracované tie rokovania so Švédmi. A ja chcem vedieť, že či on klamal a či, či proste to nebola pravda, alebo teda či nehovoríte pravdu vy. Lebo vy hovoríte, že to bolo v zlom stave. Tak jeden z vás dvoch nehovorí pravdu. Čo sa týka tých supersonikov, viete, každý z nás ráta s tým, že tam bude to medziobdobie, keď budú buďto švédske alebo americké alebo aké stíhačky a budú tie ruské MIG-y, ale už to bude úplne iná situácia. Ale vy to naďalej naťahujete a teraz tu rozprávate už o roku 2023. A to je presne tá obava, o ktorej som ja hovoril. Na záver vám chcem povedať ešte, čo sa týka tej, tých Land Rowerov, tam sa to nesúťažilo. To bolo cez agentúru Namza, to je agentúra na to, to znamená, že tá agentúra to vysúťažila. A keďže hrám fér, tak rátajte s tým, to vám hovorím otvorene, že tie otázky, ktoré ste tu nezodpovedali, vám položím v nedeľu. Ideme do relácie spolu do „O 5 minút 12“ a presne na tieto isté otázky, tak si to analyzujte, sa vás budem v priamom prenose pýtať. Ďakujem pekne.
Kollár, Boris, predseda NR SR (2020-05-19):
Ďakujem pánovi poslancovi Cmorejovi. Na predrečníka evidujem štyri faktické poznámky. Nech sa páči, pani poslankyňa Vaľová, máte slovo.
M. Číž, podpredseda NR SR: (2009-02-04):
Teraz dávam slovo spravodajkyni, ktorú určil navrhnutý gestorský výbor, výbor pre vzdelanie, mládež, vedu a šport, pani poslankyni Oľge Nachtmannovej. A uvedie spravodajskú správu.
Jurinová, Erika, podpredsedníčka NR SR (2015-03-19):
Ďakujem, pán navrhovateľ. Dávam teraz slovo spravodajcovi, ktorého určil navrhnutý gestorský výbor, pre hospodárske záležitosti, pánovi poslancovi Alojzovi Přidalovi. Nech sa páči.
Huba, Mikuláš, poslanec NR SR (2015-07-02):
Ďakujem pekne. Akokoľvek sa bude zdať návrh kolegu Hlinu na zrušenie tohto výboru originálny, nie je tomu tak celkom. Dovolím si pripomenúť a môžte si to skontrolovať v prehľade hlasovaní z ustanovujúcej schôdze v tomto volebnom období, myslím, že sa konala 4. apríla 2012, kde jeden poslanec, volá sa Mikuláš Huba, hlasoval proti vzniku tohto výboru. Nie preto, že by som sa obával, že tento výbor nebude mať čo robiť. Naopak, viem veľmi dobre a vedel som to už pri vstupe do Národnej rady, nakoniec pred mnohými rokmi som predsedal ako keby časti tohto výboru, teda výboru pre životné prostredie a ochranu prírody, takže už vtedy tej agendy bolo veľa. Keď k tomu pribudla rozsiahla poľnohospodárska agenda, bolo jasné, že tento výbor bude mať práce vyše hlavy. A to je aj pravda, myslím, že tento výbor patrí k tým najviac zamestnaným výborom. Takže po tejto stránke si nemyslím, že by bol dôvod ho rušiť. Ale prečo som hlasoval s plným vedomím pred tými troma rokmi proti jeho vzniku? To bol ten dôvod, s ktorým som sa dodnes neuzmieril, ani neuzmierim, a to bolo de facto zrušenie samostatného výboru pre životné prostredie a ochranu prírody, ktorý celkom logicky musí byť postavený mimo hospodárske výbory vzhľadom na špecifický charakter životného prostredia a ochrany prírody, nielen z hľadiska odborného, ale z hľadiska, by som povedal, systému spravovania vecí verejných, keďže v takomto výbore naozaj dominuje, vôbec v tejto oblasti dominujú skôr kontrolné ako hospodárske aktivity. Takže toto bol dôvod, pre ktorý som hlasoval vtedy proti vzniku takéhoto výboru. Iróniou osudu som bol vzápätí, myslím, 126 hlasmi poslancov a poslankýň, zvolený za predsedu tohto výboru. No ale to už patrí k životu. Ďakujem.
Jurinová, Erika, podpredsedníčka NR SR (2013-04-16):
Ďakujem, pán poslanec. Na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Jarjabek.
Zmajkovičová, Renáta, podpredsedníčka NR SR (2014-03-26):
Ďakujem, pán poslanec. Dáva slovo spravodajkyni, ktorú určil navrhnutý gestorský ústavnoprávny výbor, pani poslankyni Lucii Žitňanskej, aby podala spravodajskú informáciu k tlači 877 aj k tlači 878. Ďakujem.
V. Veteška, podpredseda NR SR: (2004-03-03):
Pán minister, máte slovo.
Hrnčiar, Andrej, podpredseda NR SR (2018-03-26):
Pani poslankyňa Cigániková.
K. Sárközy, poslankyňa: (2010-02-10):
Najprv môj osobný zážitok, ktorý som mala asi podobný ako ona vtedy, keď som tu bola v prvom volebnom období. To isté sa stalo mne ako jej. Pripravila som si nejaké vystúpenie v Národnej rade a mala som pred sebou zákon o rodine. A dozvedela som sa niekedy v roku 2000, že zákon o rodine, ktorý bol platný v roku 2000, bol z roku 1961. A zarazila ma tam jedna veta: „O výchovu detí sa stará Socialistický zväz mládeže.“ No vtedy som si uvedomila, aké zákony sú ešte v platnosti. A musím povedať, že s nebohým pánom poslancom Langošom sa nám vtedy vydarila krátka novela zákona o rodine. A dovolím si tvrdiť, že po tom to odštartovalo tú veľkú novelu, ktorú potom parlament prijal niekedy v roku 2004, ak si dobre pamätám, ktorý je v platnosti dodnes. To je len prvá poznámka k tomu, čo povedala pani poslankyňa na úvod, teda v predkladacej správe. A tá druhá poznámka, ktorú chcem povedať a ktorá sa týka tej druhej časti dôvodovej správy, kde hovorila o tom, že poslanci robia odpočet pred voličmi a, myslím si, aj pre seba. A sú situácie, keď sa poslanci nevedia dostať na poslanecký prieskum. To sa stalo nám na výbore pre sociálne veci a bývanie. Päťkrát sa nám nepodarilo vo výbore odsúhlasiť, aby sme mohli ísť na poslanecký prieskum do sociálnych podnikov, do tých sociálnych podnikov pilotných, o ktorých teraz rozprávame takmer každý deň, kde máme list z Európskej komisie. A z médií sa o tom dozvedáme deň čo deň viac informácií. Preto hovorím, že je to z médií, pretože poslanci výboru sa to nemohli dozvedieť ani dnes, pretože poslanci koalície neprišli na rokovanie výboru, tým pádom výbor nebol uznášaniaschopný. Pokúsili sme sa viackrát dostať na poslanecký prieskum, ale, žiaľbohu, takisto ako povedala pani poslankyňa, na poslanecký prieskum môže ísť poslanec len vtedy, keď to odsúhlasí výbor. A to sa v našom prípade nestalo. Určite takýchto situácií je viac, ale pretože s pani poslankyňou sme spoločne vo výbore pre sociálne veci a bývanie, touto situáciou sme sa zaoberali posledné mesiace viackrát. Dokonca ten posledný prieskum, ktorý sme chceli uskutočniť, bol asi v tom zmysle, že nepovieme, do ktorého sociálneho podniku chceme ísť, ale nech sa to vyžrebuje a nech žreb určí, ktoré budú tie dva sociálne podniky, ktoré chceme navštíviť. Žiaľbohu, poslanci koalície nám to neodsúhlasili. Takže vítam túto novelu. Myslím si, že sa týka nás všetkých, lebo dnešný opozičný poslanec môže byť koaličný a dnešný koaličný poslanec môže byť čo nevidieť opozičný. Ide tu o nás všetkých, ide tu o poslancov. Myslím si, že tu by sme sa nemali hrať na koaličných, opozičných poslancov. Pani poslankyňa, ja aj moji kolegovia z klubu SMK, Magyar Koalíció Pártja tento váš návrh podporíme. Ďakujem pekne.
Pellegrini, Peter, podpredseda NR SR (2020-04-24):
Pán poslanec Ďurica.
Laššáková, Jana, podpredsedníčka NR SR (2015-09-24):
Ďakujem pekne, pán minister, zaujmite miesto určené pre navrhovateľa. A teraz dávam slovo členovi výboru pre verejnú správu a regionálny rozvoj, ale pána poslanca Stanislava Kubánka tu nevidím z výboru pre verejnú správu, aby informoval Národnú radu o výsledku prerokovania návrhu vlády vo výbore. Poprosím vás, kto je z výboru pre verejnú správu? Vyhlasujem krátku trojminútovú prestávku. Pozháňame pána poslanca. (Prestávka.) (Po prestávke.)
Glváč, Martin, podpredseda NR SR (2018-09-13):
Ďalšia v rozprave, pani poslankyňa Kaščáková.
Baška, Jaroslav, poslanec NR SR (2012-07-24):
Ďakujem veľmi pekne za slovo. Vo faktickej poviem len jednu vec. Potom sa prihlásim ešte do rozpravy. Pán poslanec Galko, ja nechápem to porovnanie zlučovania vojenských spravodajských služieb a zlučovania rozhlasu a televízie. To sú úplne iné inštitúcie zo zákona stvorené úplne na niečo iné a dôležité je to, že nerozhoduje o počtoch a tabuľkách a organizačnej štruktúre parlament, Národná rada, o Vojenskom spravodajstve, či už je to VOS alebo VSS, ale o tom rozhoduje úplne niekto iný, schvaľuje to Bezpečnostná rada tejto krajiny na návrh vlastne ministra obrany. Takže to je úplne niečo iné. Hovorili ste o zákone o spravodajských službách, že sa pripravuje. No my sme ho mali tiež pripravený v rokoch 2006 – 2010 a tiež nebola možno koaličná vôľa ako za vlády Ivety Radičovej za ten rok a pol. A teraz ja si myslím, že ten zákon, ktorý sa pripravuje, prejde do zdarného konca. O tom budem hovoriť viac v rozprave. Ďakujem.
A. Belousovová, podpredsedníčka NR SR: (2007-03-21):
S reakciou na vystúpenie pána poslanca Abrhana sa s faktickou poznámkou neprihlásil nikto, takže bude pokračovať ďalší prihlásený do rozpravy. Vystúpi pán poslanec Janiš a pripraví sa pán poslanec Galbavý. Pán poslanec Janiš, máte slovo. (Ruch v sále.) Pán poslanec Janiš tu nie je? Nie. Takže stráca poradie. Ďalej vystúpi pán poslanec Galbavý.
Krajčír, Ľuboš, poslanec NR SR (2020-04-23):
Ďakujem pekne. Pred voľbami sme ako strana deklarovali, že budeme pomáhať všetkým obyvateľom, a to sa aj napĺňa, nie ako predchádzajúce vlády vrchným 10-tisíc alebo podnikateľom. A som naozaj veľmi rád, Petru si všetci spájame, spájame so sociálnou pomocou a som veľmi rád, že pracovala na programovom vyhlásení vlády v oblasti sociálnej. A naozaj sme vláda, ktorá je tu pre rodiny. Ďakujem.
Danko, Andrej, predseda NR SR (2019-01-31):
Chce sa vyjadriť pán spravodajca?
Blaha, Ľuboš, podpredseda NR SR (2024-02-16):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, takže... a predsa len tomu tak je. Takže, nech sa páči, pán poslanec Tomáš Szalay.
Bugár, Béla, podpredseda NR SR (2018-03-26):
Prezentujme sa a hlasujme. (Hlasovanie.) Prítomných 143 poslancov, za 61, proti 36, zdržalo sa 45 poslancov, 1 nehlasoval. Návrh sme neschválili. Ďalej.
P. Hrušovský, podpredseda NR SR: (2002-05-16):
(Hlasovanie.) Prítomných je 101 poslancov, za 100, nehlasoval 1. Konštatujem, že sme schválili vládny návrh zákona o rodičovskom príspevku. Budeme teraz pokračovať hlasovaním o vládnom návrhu zákona o prídavku na dieťa a o príspevku k prídavku na dieťa, ktorý prerokúvame ako tlač 1354. Poprosím teraz pani spoločnú spravodajkyňu, aby uvádzala jednotlivé návrhy na hlasovanie.
Hirman, Karel, minister hospodárstva SR (2022-10-07):
Ďakujem veľmi pekne za slovo. Tak, vážený pán predsedajúci, vážené pani poslankyne, vážení páni poslanci, cieľom vládneho návrhu zákona, ktorým sa mení a dopĺňa zákon č. 309/2009 Z. z o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, je transpozícia smernice Európskeho parlamentu a Rady Európskej únie 2018/2001 o podpore využívania energie z obnoviteľných zdrojov. Návrhom zákona sa predovšetkým ustanovujú kritériá udržateľnosti a požadované úspory emisií skleníkových plynov pre palivá z biomasy používané v odvetví výroby elektriny a vykurovania na účel zabezpečenia vysokých úspor týchto emisií v porovnaní s alternatívnymi využívajúcimi fosílne palivá, zvyšuje sa minimálny prah úspor emisií skleníkových plynov pre biopalivá, biokvapaliny a bioplyn v doprave vyrábané v nových zariadeniach a to s cieľom zlepšiť ich celkovú bilanciu, pokiaľ ide o skleníkové plyny, a ustanovuje sa nový právny rámec vydávania záruk pôvodu pre plyn z obnoviteľných zdrojov, čím sa vytvorí jednotný prostriedok preukázania pôvodu plynu z obnoviteľných zdrojov koncovým odberateľom a uľahčí sa hraničný obchod s takýmto plynom. Taktiež sa umožní vydávanie záruky pôvodu aj pre iný plyn ako biometán. Uvedené zmeny majú napomôcť napĺňaniu záväzkov Slovenskej republiky pri plnení európskych cieľov v oblasti výroby elektriny z obnoviteľných zdrojov energie a dosahovania uhlíkovej neutrality. Materiál nemá vplyv na rozpočet verejnej správy, služby verejnej správy pre občana, manželstvo, rodičovstvo a rodinu ani sociálne vplyvy. Materiál predpokladá pozitívne aj negatívne vplyvy na podnikateľské prostredie a pozitívne vplyvy na životné prostredie a informatizáciu spoločnosti. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
Kuffa, Štefan, poslanec NR SR (2012-10-16):
Ďakujem za slovo. Vážený pán predseda, pani ministerka, milí kolegovia, ja by som tento návrh zákona čiastočne chcel aj podporiť, aj privítal ho, a to vzhľadom na negatívne reakcie mnohých obvodných lekárov, zvlášť pediatrov, ktorí mali problém s tými vakcínami. Tie vakcíny naozaj boli problém. Na druhej strane si uvedomujem aj tú vec, ktorú pán minister alebo bývalý minister tuná ako hovorí, že nepatria do rúk pacienta, aby nepoškodili pacienta. Áno, prináša to i určité riziko, ak by tá matka šla do lekárne a nešla späť k svojmu pediatrovi, tak naozaj je tu to možné riziko. Veľakrát v praxi ale to vyzerá aj tak, že síce lekár predpíše túto vakcínu, ale sestra je tá, ktorá vyberie tie vakcíny. Teda nie je to celkom tak, že ten rodič alebo pacient si ide pre tieto vakcíny. Pediatri v dnešnej dobe sú, dovolím si povedať, že nie maximálne vyťažení, ale preťažení. Jednak aj vysoký vekový priemer, ktorý u pediatrov je nad 50 rokov. Chýba tuná náhrada, nevieme, čo bude o pár rokov, kto sa bude starať o naše deti. Toto je veľký problém. Ale naozaj pri tej práci a zvlášť, keď sú epidémie a chrípky, tak ako je teraz chrípkové obdobie, keď by ste si mali len vypočuť osemdesiat ľudí, osemdesiat pacientov alebo až stodvadsať, kedy koľkokrát v týchto ambulanciách je, a nieto ešte zabezpečovať vakcíny a zaťažovať týmto ako lekárov. Čo sa týka zase ceny lieku, ja tom to naozaj tiež tak pozorne počúval, pani ministerka, tak toto by som naozaj, chýba tu troška ako naozaj tá analýza. A tie priemery, naozaj aj ja som sa usmial, že ako ich rátame, 50, 30 a 10. To matematika... (Prerušenie vystúpenia časomerom.)
R. Raši, minister zdravotníctva SR: (2010-02-02):
V návrhu zákona sa ustanovuje označenie univerzitnej nemocnice a fakultnej nemocnice, dávajú sa do súladu zdravotnícke povolania so sústavou študijných odborov stredného a vysokého školstva v oblasti zdravotníctva, upravujú sa ustanovenia súvisiace s procesom akreditácie študijných programov, kurzov prvej pomoci, kurzov inštruktorov prvej pomoci, ustanovenia súvisiace so sústavným vzdelávaním zdravotníckych pracovníkov príslušného zdravotníckeho povolania. Upravuje sa príloha č. 3 v nadväznosti na zmeny a doplnenia prílohy smernice Európskeho parlamentu a Rady 2005/36 zo 7. septembra 2005 o uznávaní odborných kvalifikácií. Vážený pán predseda, panie poslankyne, páni poslanci, prosím o podporu predloženého návrhu zákona. Ďakujem pekne.
A. Belousovová, podpredsedníčka NR SR: (2007-02-08):
Ale o slovo sa prihlásil s procedurálnym návrhom potom pán poslanec Mikloško.
Pčolinský, Peter, podpredseda NR SR (2023-03-28):
Ďakujem pekne. Jedna faktická, dva faktické. Nech sa páči, pán poslanec Kuriak.
Muňko, Dušan, poslanec NR SR (2013-05-30):
Pán Přidal, povedal si, že máme krátku pamäť. Veru, máme krátku pamäť. Za čo sme sprivatizovali? Najprv sme Slovenské elektrárne oddlžili. Potom sme ich sprivatizovali, potom sme tam nechali ešte miliardu dvesto miliónov eur finančných prostriedkov, potom manažment, ktorý tam nastúpil, sme prakticky nechali preceniť Slovenské elektrárne z 31 na 53, čiže 18 miliárd navyše, z toho robíme odpisy, z tých 18 miliárd. Potom sme ešte dali súhlas, podpredseda vlády, že do roku 2010 nemusí odvádzať na dividendy z jednotlivých rokov, pretože, proste, aby mohol stavať Jaslovské Bohunice, potom sme stratili dva bloky v Jaslovských Bohuniciach, čiže kde bola energia najlacnejšia. A pokiaľ sa týka alternatívnych zdrojov, povedzme si, aké percento je alternatívnych zdrojov, ktoré sa vyrobí na Slovensku, k celkovému zdroju energie, ktorú spotrebujeme na Slovensku. Takže nehovorme, kto zavinil, čo zavinil. Keď zoberieme len na dividendách Slovenská republika, tak ako je to nastavené, stratila zhruba 2 miliardy eur. To, čo má ENEL, nehovoriac o tom, že ste im ešte prifaklili k tomu za jednu korunu Gabčíkovo na 30 rokov. Takže kto zavinil ceny energie, ktoré sú na Slovensku? Nehovorím už o parocykloch, ktoré ste takisto predali. Za čo boli predané ďalej, nehovorím o sieťových, čiže regulačných, pardon, nehovorím o rozvodových sieťach, za čo boli predané a za čo ich dneska Francúzi predávajú. Takže vráťme sa a povedzme si skutočnú pravdu, kto zavinil, že slovenská energetika je v stave takom, v akom sa dneska nachádza. A ešte, ešte ďalšiu informáciu, koľko vyraďuje mesačne Slovenské elektrárne. Sedem miliónov eur vyraďujú každý mesiac, čiže si zrátajte za tých 7 rokov krát dvanásť... (Prerušenie vystúpenia časomerom.)
Baláž, Radovan, poslanec NR SR (2019-12-05):
Ďakujem za slovo, pán predseda. V rozprave vystúpili piati poslanci, pričom boli podané dva pozmeňujúce návrhy. Pán predsedajúci, najprv budeme hlasovať o prvom podanom pozmeňujúcom návrhu pánov poslancov Galeka a Viskupiča.
Baránik, Alojz, poslanec NR SR (2019-03-29):
Ďakujem pekne. Mňa vo vystúpení pani hlása..., pardon, nie hlásateľky, ale pani poslankyne zaujala tá závažná myšlienka, že tu máme vďaka tomu, že nebol prijatý Istanbulský dohovor, že tu máme tečúcu vodu. Myslím, že táto myšlienka naozaj stojí za nejakú analýzu, aby sme vedeli pochopiť, že aký je súvis medzi mlátením manželiek a detí a tečúcou vodou. Ja teda nie som si úplne istý, že okrem toho, že pani kolegyňa je hlásateľka profesionálne, že keď skončí v parlamente tu, že sa vráti do profesnej oblasti, kde číta cudzie texty, lebo tu, väčšinou tu v parlamente je tak, že my čítame svoje vlastné texty, ale neviem teda, že či ona prešla z toho svojho pôvodného povolania, že číta cudzie texty aj v parlamente, či sa do toho vráti, alebo či v tom pokračuje, mne to nie je jasné. Avšak mne sa zdá teda, že tečúca voda, že to nie je výdobytok toho, že sa ženy mlátia a deti bijú a že ženy majú stanovené nejakými stereotypmi to, kde je ich miesto v rodine. Takže možnože by v reakcii na túto moju faktickú mohla pani kolegyňa nám vysvetliť, že ako vlastne to s tou tečúcou vodou a s Istanbulským dohovorom je. Ďakujem pekne.
Glváč, Martin, podpredseda NR SR (2019-05-14):
Pani poslankyňa Cséfalvayová.
Jurinová, Erika, podpredsedníčka NR SR (2014-05-14):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 35. schôdze Národnej rady Slovenskej republiky v prerušenej rozprave o programe stability na roky 2014 až 2017 (tlač 978). Prosím pána ministra financií, aby prišiel do rokovacej sály, aby zaujal svoje miesto. Pán predseda výboru pre financie a rozpočet tu už je, takže nech sa páči, zaujmite svoje miesto. Mali by sme pokračovať vystúpením pán poslanca Jozefa Mihála, ktorý je písomne prihlásený. Za ním nasleduje Alojz Hlina a posledný písomne prihlásený je pán poslanec Ivan Švejna. Ešte raz poprosím pána ministra financií, aby sa dostavil do rokovacej sály. Už tu máme pána ministra. Ďakujem pekne. Nech sa páči, zaujmite svoje miesto. A poprosím pána poslanca Jozefa Mihála. Nech sa páči, máte slovo. (Pokračovanie rokovania o Programe stability Slovenskej republiky na roky 2014 až 2017 , tlač 978.)
P. Hrušovský, predseda NR SR: (2005-03-16):
(Hlasovanie.) 132 prítomných, 129 za, 1 sa zdržal, 2 nehlasovali. Návrh sme schválili. Ďalší návrh.
Paška, Pavol, predseda NR SR (2013-06-19):
(Hlasovanie.) 142 prítomných, 88 bolo za, 53 sa zdržalo, 1 nehlasoval. Sme v treťom čítaní , otváram rozpravu. Nemám prihlášku do rozpravy. Vyhlasujem ju za skončenú.
Hrušovský Pavol, podpredseda NR SR (2011-09-13):
Pani premiérka je v budove Národnej rady, pán poslanec .
Kažimír, Peter, podpredseda vlády a minister financií SR (2015-02-18):
Ďakujem, pán predseda, za slovo. Dámy a páni, prajem vám príjemný dobrý deň, dovoľte mi, aby som prečítal stanovisko vlády Slovenskej republiky, ktoré bolo prijaté na rokovaní dnes ráno. Skupina poslancov Národnej rady Slovenskej republiky doručila dňa 13. februára 2015 predsedovi Národnej rady Slovenskej republiky návrh na vyslovenie nedôvery ministrovi hospodárstva Pavlovi Pavlisovi. Vláda Slovenskej republiky prijíma k tomuto návrhu nasledovné stanovisko. Návrh skupiny poslancov Národnej rady Slovenskej republiky na vyslovenie nedôvery ministrovi hospodárstva vláda Slovenskej republiky vníma ako snahu o ďalší pokus diskreditovať členov vlády a tým aj celú vládu na základe vykonštruovaných a nepodložených dôvodov. Návrh odôvodňuje skupina opozičných poslancov viacerými rozporuplnými tvrdeniami. Ako jeden z hlavných dôvodov uvádza konflikt záujmov. Údajne mal vzniknúť tým, že v rokoch 2003 – 2006 terajší minister hospodárstva Pavol Pavlis vykonával funkciu člena Dozornej rady Fondu národného majetku Slovenskej republiky a zároveň bol predsedom predstavenstva spoločnosti Port Service, a. s., ktorá žalovala ten istý Fond národného majetku. Výbor Národnej rady Slovenskej republiky pre nezlučiteľnosť funkcií doposiaľ žiadne pochybenie nezistil. Zároveň skupina predkladateľov v odôvodnení spomína rozhodnutie Najvyššieho súdu Slovenskej republiky o neoprávnenom vylúčení spoločnosti Port Service, a. s., Fondom národného majetku zo súťaže. Podľa návrhu skupiny poslancov na vyslovenie nedôvery členovi vlády existuje dôvodná obava, že po právoplatnom rozhodnutí súdu v tejto veci bude musieť Fond národného majetku minimálne časť tejto sumy spoločnosti vyplatiť. Namiesto toho, aby navrhovatelia hľadali dôvody a príčiny problematického vylúčenia zo súťaže, ktoré môže spôsobiť Fondu národného majetku značnú škodu, skupina poslancov na základe vykonštruovaných a nepodložených faktov hľadá vinníka v ministrovi hospodárstva, hoci on žiadne rozhodnutia preukázateľne v tejto veci neprijímal a od roku 2006 už nemá majetkovú súčasť v spoločnosti Port Service, a. s. Navrhovatelia sa nezaoberajú ani skutočnosťou, kto je zodpovedný za rozhodnutie Fondu národného majetku z roku 2002. Rovnako aj údajný konflikt záujmov v prípade investičnej pomoci Duslo Šaľa, a. s., sa nezakladá na pravde. Uvedený projekt podliehal schvaľovaniu zo strany Európskej komisie, čo aj sami navrhovatelia uvádzajú v odôvodnení. Napriek tomu nepochopiteľne a bez relevantných dôkazov obviňujú ministra hospodárstva z ovplyvňovania procesu schvaľovania projektu. Stanovisko Európskej komisie jasne hovorí, že požadovaná daňová úľava je v prospech regiónu s nižšou životnou úrovňou, ako je priemer Európskej únie, a je v súlade s jej pravidlami. Na základe uvedeného vláda Slovenskej republiky nesúhlasí s návrhom skupiny poslancov Národnej rady Slovenskej republiky na vyslovenie nedôvery Pavlovi Pavlisovi, poverenému riadením Ministerstva hospodárstva Slovenskej republiky. Ďakujem. (Potlesk.)
Pellegrini, Peter, predseda NR SR (2015-02-03):
Hlasujeme o bode 2 z návrhu pani poslankyne Mezenskej. (Kýchnutie v sále.) Na zdravie, pán poslanec Švejna. (Hlasovanie.) Prítomných 136 poslancov, za bolo 19, proti 70, zdržalo sa 45, nehlasovali 2. Tento návrh sme neschválili.
Pčolinský, Peter, podpredseda NR SR (2022-12-06):
Nech sa páči, hlasujeme. (Hlasovanie.) Prítomných 135, za 76, zdržalo sa 59. Návrh sme schválili.
Laššáková, Jana, podpredsedníčka NR SR (2015-02-10):
Pán poslanec Blanár, nech sa páči.
Krúpa, Juraj, poslanec NR SR (2020-07-23):
Ďakujem. Budem veľmi stručný. Pán poslanec Kmec, ja mám tak trošku dojem, že si mýlite diplomaciu a politiku. Nejak sa tu snažíte tým svojím spôsobom vysvetľovať to, že ako vy hájite alebo ste hájili záujmy republiky, a teraz sa to snažíte nejakým spôsobom transformovať do toho, že ako vy hájite nejakým spôsobom záujmy Hlasu oligarchov a podobne. Ale ja sa vás opýtam teraz na pár vecí, ktoré by ste, ktoré by som rád od vás počul ako od diplomata, ako ste hájili slovenské záujmy, keď sa bav..., keď sa riešila situácia ohľadne únosu Vietnamca, Troškovej alebo Počiatka. Čo sme tu dnes počuli? Povedzte, ako ste to vysvetľovali tým zahraničným diplomatom, tieto všetky faux pas, ktoré sa stali. A to nie sú jediné faux pas, vieme ich veľmi dobre, koľko ich bolo, bolo ich strašne veľa a bolo veľa takých bitiek a rôznych trapasov. Som zvedavý, ako to vy vysvetľujete, ako ste to vysvetľovali vašim nejakým kolegom, diplomatom, štátnikom. Ďakujem.
V. Veteška, podpredseda NR SR: (2007-01-30):
Otváram všeobecnú rozpravu. Písomné prihlášky som nedostal k tomuto bodu žiadne. Pýtam sa, kto sa ústne hlási do rozpravy? Nikto sa nehlási. Vyhlasujem rozpravu za skončenú a prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov (tlač 173). Návrh na jeho pridelenie na prerokovanie vo výboroch máte v rozhodnutí č. 169. Prosím ministra hospodárstva Slovenskej republiky pána Ľubomíra Jahnátka, aby vládny návrh zákona uviedol.
Glváč, Martin, podpredseda NR SR (2018-05-17):
Pán poslanec Mizík.
Blanár, Juraj, podpredseda NR SR (2023-03-22):
Teraz udeľujem slovo pánovi poslancovi Feckovi, spravodajcovi za gestorský výbor pre pôdohospodárstvo a životné prostredie, aby predniesol spravodajskú informáciu k tomuto návrhu zákona. Nech sa páči, pán spravodajca.
Danko, Andrej, predseda NR SR (2017-03-29):
Ďakujem. Dávam slovo spravodajkyni, ktorú určil navrhnutý gestorský výbor pre vzdelávanie, vedu a mládež a šport, poslankyni Veronike Remišovej. Nech sa páči.
Bugár, Béla, podpredseda NR SR (2017-11-30):
Ďakujem. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Petrovi Kresákovi.
Zmajkovičová, Renáta, podpredsedníčka NR SR (2014-07-03):
Pán spravodajca, záverečné slovo? Nie. Prerušujem rokovanie o tomto bode programu. V rokovaní pokračujeme druhým čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 969. Spoločná správa výborov má tlač 969a. Pán minister, nech sa páči, máte slovo, aby ste vládny návrh zákona uviedli.
M. Hort, podpredseda NR SR: (2007-11-28):
S faktickou poznámkou na vystúpenie pána poslanca Brocku sa prihlásili pán poslanec Kahanec, pán poslanec Bobrík. Končím možnosť prihlásenia sa s faktickou poznámkou. Slovo má pán poslanec Kahanec. Nech sa páči.
Dostál, Ondrej, poslanec NR SR (2024-01-08):
Ďakujem, pán predseda. V mene štyroch poslaneckých klubov – SaS, KDH, SLOVENSKO a PS – navrhujem do programu 6. schôdze doplniť tri nové body, po prvé Správa generálneho prokurátora o činnosti prokuratúry a poznatkoch prokuratúry o stave zákonnosti Slovenskej republiky za rok 2022, po druhé Správa špeciálneho prokurátora o činnosti Úradu špeciálnej prokuratúry a poznatky ÚŠP o stave zákonnosti za rok 2022, po tretie Správa o činnosti Úradu na ochranu oznamovateľov protispoločenskej činnosti za rok 2022, a to v tomto poradí s termínom začatia rokovania o prvom z bodov v stredu 9. januára 2024 o 9.00 hod. Odôvodňujem tento návrh tým, že všetky tri správy boli podané minulý rok, sú to správy za rok 2022 a týkajú sa témy, o ktorých rokujeme pri skrátených konaniach, teda novela Trestného zákona, ktorá ruší Úrad špeciálnej prokuratúry... (Prerušenie rokovania časomerom.)
Figeľ, Ján, podpredseda NR SR (2015-10-06):
Ďakujem pekne. Otváram všeobecnú rozpravu. Písomne som nedostal žiadnu prihlášku. Pýtam sa na ústnu formu. Nikto sa nehlási, takže vyhlasujem všeobecnú rozpravu týmto za skončenú a prerušujem rokovanie o tomto bode programu. (Reakcia navrhovateľa.) Pán navrhovateľ? Do rozpravy? Nech sa páči. Tak beriem späť. Nech sa páči, navrhovateľ do rozpravy.
A. Belousovová, podpredsedníčka NR SR: (2008-05-15):
Teraz prosím povereného člena výboru pre európske záležitosti pána poslanca Maroša Kondróta, aby informoval Národnú radu o výsledku prerokovania správy vo výbore. Nech sa páči.
Šuca, Peter, poslanec NR SR (2019-06-19):
Vážený pán predseda, ďakujem za slovo. Vážený pán minister, ctené panie poslankyne, páni poslanci, dovoľte mi predniesť správu k predmetnému bodu rokovania. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1586 zo 14. mája 2019 pridelil návrh na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky v určenej lehote a odporučili Národnej rade Slovenskej republiky na základe článku 86 písm. l) Ústavy Slovenskej republiky vysloviť súhlas s vyslaním príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky. Prílohou tejto správy je návrh na uznesenie Národnej rady Slovenskej republiky, ktorý by som teda teraz predniesol. Uznesenie Národnej rady Slovenskej republiky k návrhu na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky. Národná rada Slovenskej republiky na základe článku 86 písm. l) Ústavy Slovenskej republiky vyslovuje súhlas s vyslaním príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej, Litovskej, Estónskej a Poľskej republiky. Pán predsedajúci, skončil som. Otvorte, prosím, rozpravu k predmetnému bodu rokovania.